DB Schenker

DB Schenker oli Saksan valtion omistamaan Deutsche Bahniin (DB) kuulunut tavarankuljetus- ja logistiikkayhtiöryhmä. Se toimi 130 maassa ja sillä oli 2 000 toimipistettä ympäri maailmaa. DB Schenkerin palveluksessa oli vuoden 2016 lopulla 68 388 työntekijää. Sen liikevaihto oli vuonna 2016 15,1 mrd. euroa. DB Schenker hoiti maa-, lento- ja merikuljetusten lisäksi varastointi- ja muita logistiikkapalveluja. Vuonna 2025 tehty yrityskauppa nosti DSV:n maailman suurimmaksi logistiikkayhtiöksi sen ostettua Schenkerin liiketoiminnot Saksan rautatieyhtiöltä. DB Schenker Suomessa Suomessa DB Schenkerin tytäryhtiö Schenker Oy hoiti kansainvälisiä lento-, meri- ja maakuljetuksia. Yhtiö kuljetti paketteja, lavoja, osa- ja täyskuormia ja järjesti erikoiskuljetuksia. Lisäksi Schenker teki Suomessa kotijakelua ja harjoitti sopimuslogistiikkaa. Schenker osti 12.2.2012 Suomen Kiitoautot Oy:n, aiemmin Joensuun Kiitoautot Oy:n (Kiitolinjan) toiminnan Suomessa.. Kesäkuussa 2016 Kiitolinja sulautui DB Schenker -brändin alle. Helmikuussa 2017 Schenker ilmoitti avaavansa noutopisteverkostonsa kaikille yrityksille. Heinäkuussa 2021 yhtiö ilmoitti ostavansa oululaisen Vähälä Yhtiöiden koko osakekannan. Vähälä Yhtiöt jatkoivat Schenker Oy:n tytäryhtiönä heinäkuuhun 2023 asti, jolloin Vähälä Yhtiöt fuusioitiin osaksi DB Schenkeriä. DSV A/S osti 30.4.2025 Schenker AG:n osakekannan muodostaen maailman johtavan toimijan kuljetus- ja logistiikka-alalla. Suomessa Schenker Oy:n toiminnot ovat yhdistyneet DSV-yhtiöihin 1.12.2025. Joulukuusta 2025 alkaen Schenker toimii nimellä DSV Road Oy. Lähteet Aiheesta muualla Kuvia tai muita tiedostoja aiheesta DB Schenker Wikimedia Commonsissa DB Schenkerin kansainvälinen sivusto (englanniksi) DB Schenker Suomessa Kiitolinja, kopio vuodelta 2014 (Internet Archive) Rekkari 2017 (Arkistoitu – Internet Archive), lehdessä on artikkeli Kiitolinjan historiasta.